《从张子章假唐书观毕作此归之》
元代·黄镇成

潇洒张公子，清脩名不虚。时寻山水趣，日与圣贤居。

乱世不学山，散金惟贮书。琴樽长日外，灯火早秋初。

孝友光门阀，才贤拔里闾。寿亲环綵服，佳客曳华裾。

蓄画俱名品，娱宾始一舒。藏文尤善本，尚友待三馀。

邺轴诚多子，唐编不吝予。转头忘记诵，寓目送居诸。

假久情知厚，还迟计恐疏。星垂天禄挍，云绕道山储。

整帙矜全璧，驰函愧报琚。经籯传善庆，应睹化龙鱼。

作者简介：黄镇成（1287－1362）字元镇，号存存子、紫云山人、秋声子、学斋先生等。邵山（今福建邵山县）人，元代山水田园诗人，与黄清老（邵山故县人）被后人并称为“诗人二黄”。初屡荐不就，遍游楚汉齐鲁燕赵等地，后授江南儒学提举，未上任而卒。著有《秋声集》四卷、《尚书通考》十卷。